ועדת הכספים, כנסת 17, פרוטוקול מספר 899, 2008-10-06 10:30

אבישי ברוורמן: הנושא הבא הוא: דיווח על יישום החוק להגדלת שיעור ההשתתפות בכוח העבודה ולצמצום פערים חברתיים מס הכנסה שלילי (תיקון).

אבישי ברוורמן: כמו שהתבשרנו, שמעתי שרק כ-7,000 איש מתוך 70 אלף שהם זכאים הגישו בקשות למס הכנסה שלילי.

אבישי ברוורמן: אני זוכר את הדיון שם בעבר, שגם חבר-הכנסת סילבן שלום השתתף בו, ב-28 ביולי, ובו רבים מאיתנו התריעו בפני נציגי הרשות, כולל מר סופר, ואמרו שהציבור אינו מודע ושאם לא תהיה מערכת של הסברה ופרסומת בסופו של דבר אנשים לא יבקשו את מס הכנסה שלילי.

אבישי ברוורמן: חבר-הכנסת סילבן שלום, אני זוכר שגם אתה התבטאת בנושא הזה.

אבישי ברוורמן: לכן, אני שואל את מר סופר: כרגע, פתחנו מס הכנסה שלילי, אבל כרגע זה מס ה-10% כי רק 10% מהזכאים פונים.

אבישי ברוורמן: מה נעשה בנושא?

אבישי ברוורמן: מדוע זה קרה?

אבישי ברוורמן: איך אפשר לתקן זאת?

בועז סופר: אני אנסה בקצרה לדווח מה אנו עושים בנושא מס הכנסה שלילי.

בועז סופר: קודם כל, אני רוצה לומר לכם שאין שום הבדל בין החדרת מוצר חדש לשוק לבין מס הכנסה לשלילי, מכיון שבעצם אנו אומרים לאנשים, לא רק לעובדים שלנו אלא גם לציבור: "בואו אלינו.

בועז סופר: לנו קוראים רשות המסים או מס הכנסה, ולא משנה, ואנו ניתן לכם כסף".

ניסן סלומינסקי: אף אחד לא רוצה להתקרב אליכם.

בועז סופר: התגובה של 101% מהאנשים ולא של 100% היא: "לא מדבשכם ולא מעוקצכם".

בועז סופר: אנו תופסים אצלנו עובדי נקיון שברור שהם שם, אך הם אומרים: "אבל, הסבירו לנו...".

ראובן ריבלין: הגשתי עכשיו דו"ח לקבל 8,000 שקל חזרה, וביקשו ממני 12,000 שקל.

בועז סופר: את זה אני סידרתי אישית.

בועז סופר: אחת הלאקונות היא שאותם עובדים אומרים: "איננו רואים בתלוש השכר שלנו מס הכנסה, אז איך אתם יכולים להחזיר לנו".

בועז סופר: אנו עשינו כל שביכולתנו, גם במהלך החקיקה, כשבאמת חברים רבים וטובים פה עזרו, וזו כמובן הצעת חוק משותפת, להוציא זאת מאיתנו.

בועז סופר: כלומר, בתכנון היה שלא יבואו למשרדי מס הכנסה.

בועז סופר: ואכן, כלל לא צריכים להגיע למשרדי מס הכנסה אלא מגיעים לסניפי הדואר.

בועז סופר: הטופס פשוט להפליא, ועדיין יש בעיה.

בועז סופר: אני שמח לומר שזה לא 7,000 אלא זה כבר קרוב ל-10,000 וזה הולך וגדל בקצב.

בועז סופר: אבל, גם פה יש איזו שהיא סיטואציה שמכיון שנאמר שמי שיגיש עד ה-30 בספטמבר יקבל ב-15 באוקטובר, אחרי ה-30 בספטמבר אנשים לא מגישים.

בועז סופר: הם כאילו לא מודעים לעובדה שהם יגישו באיחור ויקבלו עוד כמה חודשים.

בועז סופר: לפני שאומר לכם מה אנו מתכוונים לעשות, אומר מה עשינו, כדי שתבינו שידינו לא נקיות אלא צחות כשלג.

אבישי ברוורמן: רבותי, זה יומיים לפני יום כיפור.

בועז סופר: קודם כל, השקענו בפרסום, ומדובר כרגע בעיתונות כתובה ורדיו בכל השפות: רוסית, אמהרית, עברית וערבית.

בועז סופר: פנינו לכל המקומונים הרלוונטיים באותם אזורים.

בועז סופר: פנינו לחברה למתנ"סים, שמתעסקת לא מעט עם אוכלוסיה קשה, שלקחה על עצמה לקדם זאת, והם נכנסו לזה באמת בצורה אינטנסיבית מאד.

בועז סופר: עבדכם הנאמן נפגש עם מנכ"ל השלטון המקומי, ויש לי אישור גם מיושב-ראש השלטון המקומי לחבור לשלטון המקומי, ללשכות הרווחה בשלטון המקומי שהן גם רלוונטיות, וגם דרכן להפיץ את "מרכולתנו".

בועז סופר: חברנו לרשות התעסוקה.

בועז סופר: רשות התעסוקה מנסה להשים אנשים, ואלה אנשים שהם על סף עבודה פלוס-מינוס, וגם דרכה להפיץ את האינפורמציה.

בועז סופר: אנו נמצאים במצוקה מסויימת, כי בעצם אנו מחדירים מוצר בלי הרבה - - -

אבישי ברוורמן: אתה אומר, שהפחד להתעסק עם מס הכנסה כל כך חמור שאינכם מצליחים לחדור.

בועז סופר: אני לא אומר נואש, כי זה בסך-הכל פחות מחודש.

בועז סופר: אין לי סטטיסטיקה.

בועז סופר: ניסיתי לדלות מהביטוח הלאומי למשל: כאשר הם החדירו קצבה חדשה אי שם לפני עשרות שנים, האם אחרי חודש אחוזי הניצול היו 100%?

בועז סופר: אף אחד לא היה מסוגל לזכור.

בועז סופר: כולכם יכולים להניח שלא.

ניסן סלומינסקי: אולי אל תקראו לזה "מס הכנסה שלילי".

ניסן סלומינסקי: ברגע שאמרת "מס הכנסה", אנשים כבר לא שומעים אתכם.

בועז סופר: חבר-הכנסת סלומינסקי, אנו מודים - ברשותכם, אומר משפט פיקנטריה - שישבנו עם משרד הפרסום שלנו, הלפ"מ (לשכת הפרסום הממשלתית), והסברנו לו מה אנו רוצים.

בועז סופר: הם חזרו אלינו בישיבה ואמרו: "אתם רוצים שנשווק לציבור משהו חיובי שקוראים לו 'מס הכנסה' ו'שלילי'.

בועז סופר: אתם גאונים חבל על הזמן".

אבישי ברוורמן: אלה שתי מלים שליליות.

בועז סופר: אחד הדברים הוא למשל שכרגע הפצנו עלונים, הדפסנו עלונים להפצה בכל אותם מקומות שאמרתי: החברה למתנ"סים, הרשויות המקומיות וכן הלאה.

בועז סופר: האנשים האלה לא נפגשים איתנו.

בועז סופר: הם לא עוסקים.

בועז סופר: הם לא מגישים דו"חות.

בועז סופר: לכן, אנו צריכים להגיע למקומות אחרים.

בועז סופר: כתבנו שם "מס הכנסה שלילי" אבל מאד בהצנע לכת.

בועז סופר: כתבנו למשל: "מענק הכנסה".

אבישי ברוורמן: אם כך, אולי בעזרת ה' תשנו את זה?

בועז סופר: האמירה בחוק היא פחות משנה.

בועז סופר: קראנו לזה: "מענק הכנסה".

בועז סופר: אלה שתי מלים חיוביות: "הכנסה" ו"מענק".

בועז סופר: כך קראנו לזה, וכך אנו רצים עם זה לכל אורך הדרך.

בועז סופר: יושבת פה סמנכ"לית שירות לקוחות, גברת יעל שביט, ואם תרצו תוכלו לשמוע את כל האינפורמציה ואת כל הפרטים שאנו מעמידים לרשות הציבור אנו נאמר.

בועז סופר: מכיון שהזכאות למס הכנסה שלילי היא עד סוף השנה, אנו לא מתכוונים להרים ידיים או לבוא ולהגיד: "מצויין.

בועז סופר: לא כל כך נורא.

בועז סופר: מכיון שהגישו מעט, נחסוך קצת כסף".

בועז סופר: חס וחלילה.

בועז סופר: קודם כל, יש לנו בעיה שמדובר בשנה ראשונה.

בועז סופר: אם אני מזכיר לכם את הליך החקיקה, אמרנו בריש גלי: "אנו מטילים נטל מועט ככל שניתן על העובד עצמו שמגיע.

בועז סופר: כל מה שהוא צריך זה להגיע לסניף הדואר, להזדהות עם תעודת זהות, להציג צ'ק או אישור מהבנק על קיומו של חשבון בנק, ובזה מסתיים העניין.

בועז סופר: הוא לא צריך להביא מסמכים, אישורים או הצהרות הון.

בועז סופר: הוא לא צריך להביא כלום.

אבישי ברוורמן: יש לי שאלה, ואפתח זאת לדיון: המאמצים באמת ראויים.

אבישי ברוורמן: האם עם חדירה נמוכה כזו אתה מצפה שהדברים האלה ישתנו משמעותית בחודשים הקרובים?

בועז סופר: לא.

בועז סופר: לכן, אמרתי ואשלים את דבריי: אם חברי-הכנסת זוכרים, במהלך החקיקה חבר-הכנסת אביגדור יצחקי רצה שנכניס לתוך החקיקה עצמה התחייבות.

בועז סופר: אמרתי שאנו מתחייבים, אבל אנו פה והמלה שלי היא ברזל.

בועז סופר: אמרתי, שאם אנו נראה בחודשים הראשונים שהניצול נמוך מסיבה כלשהי, וזה ממש לא משנה למה - לא הגענו לכולם או אין לנו כסף לפרסום - אנו בסופו של דבר נמתין כמה שבועות או כמה חודשים מתחילת החוק ואנו נוודא או נעשה מה שקוראים לו דיוור ישיר.

בועז סופר: מה זה דיוור ישיר?

בועז סופר: אנו לא נזרים כסף לחשבונות בנק של אנשים.

ראובן ריבלין: תיידעו באופן אישי.

בועז סופר: אנו נשלח מכתבים כמו: "חבר-הכנסת רובי ריבלין, לפי רישומנו, יתכן שאתה זכאי למס הכנסה שלילי.

בועז סופר: אנא סור לרשות הדואר".

בועז סופר: יש פה מצב בו אנו אומרים שאנו נגיע לכל מי שרשום אצלנו כפוטנציאל, לכולם.

בועז סופר: אנו נשלח מכתבים.

בועז סופר: אנו נמתין עד סוף נובמבר ונשלח מכתבים בסוף נובמבר, ויהיה לאנשים עוד חודש להגיש, ואנו בעצם נגיע לכולם.

בועז סופר: אנו לא נוותר על ההגעה אלינו או לסניפי הדואר, כי אנו רוצים את הרישום, את האמירה, את ההתחייבות שאדם אכן הצהיר.

בועז סופר: אולי יש הכנסות שאנו לא יודעים עליהן.

בועז סופר: אולי אדם לא רוצה להגיע אלינו מסיבות כלשהן.

בועז סופר: אספר לכם, ולא צריך לכחד: המערכת שבנינו, שמלכתחילה הטילה מעמסה על המעסיקים, עדיין לא שלמה כי המעסיקים עדיין לא התרגלו.

בועז סופר: למבוכתי הרבה, עלי להגיד שחלק גדול ממשרדי הממשלה, למשל, לא דיווחו על עובדיהם.

בועז סופר: זה אומר שעובד יכול להגיש ששים פעם, אבל אם מעבידו לא דיווח שהוא השתכר שכר כזה או אחר אי-אפשר בכלל לתת לו כלום.

בועז סופר: לכן, גם שם אנו פועלים.

בועז סופר: בסופו של דבר, אנו רוצים שאדם יבוא ויצהיר.

בועז סופר: אני אומר לכם במלוא האחריות, שחלק גדול מהאנשים לא מגיעים מסיבה טובה, מסיבה מצויינת.

ניסן סלומינסקי: עובדים בעוד עבודה?

בועז סופר: הם עובדים בעוד עבודה.

אבישי ברוורמן: ברור.

אבישי ברוורמן: די לחכימא ברמיזא.

ראובן ריבלין: הם לא רוצים שיתחילו לברר.

בועז סופר: אני אומר את זה וחשוב לי מאד כי הבטחתי:

בועז סופר: המערכת הממוחשבת שבנינו קודם כל עובדת.

בועז סופר: כבר אחרי שבוע ראינו את ה-fishing, נסיונות הדיג, שעשו לנו.

בועז סופר: אנו רואים מי ניסה אותנו, והמערכת חוסמת אותו באופן אוטומטי.

בועז סופר: היא שולחת לחריגים.

בועז סופר: צריך לבקר את זה.

בועז סופר: יש כל מיני התייחסויות ערכיות שהן לא רק מחשב.

בועז סופר: אנו רואים מצויין.

בועז סופר: אני יודע להגיד לכם אלו מקומות, מאלו מגזרים ומאלו אוכלוסיות.

בועז סופר: אנו יודעים מה ההסטוריה שלו בביטוח לאומי.

בועז סופר: אנו יודעים מי מנסה אותנו.

בועז סופר: זה בסדר גמור, וזה מותר.

בועז סופר: אמרתי בוועדה: "אנו לא נגביל את ההגשה.

בועז סופר: מצידי, שכל אזרחי מדינת ישראל יגישו.

בועז סופר: הנטל עלינו.

בועז סופר: אנו נבדוק".

בועז סופר: אינני רוצה ליצור מצב בו בן-אדם יתלבט.

בועז סופר: אני אומר לו: "תגיש".

בועז סופר: יכול להיות שהוא הגיש וניסה ויכול להיות שהוא חרג טיפה והוא יקבל מכתב שאומר למה הוא לא קיבל וכן הלאה.

בועז סופר: אני פה מתחייב שאנו נעשה דיוור ישיר ולא עוד פרסום.

בועז סופר: אנו נאמר כך: סיימנו את תקציב הפרסום.

בועז סופר: אנו עובדים באמת מול כל הגורמים שמשיקים לאותה אוכלוסיה.

בועז סופר: עדיין לא נוותר.

אבישי ברוורמן: יפה מאד.

בועז סופר: בסוף נובמבר - זו התחייבות שלי - ייצא דיוור ישיר לאותם אנשים, ויהיה להם את אותו חודש.

בועז סופר: לדעתי, איננו יכולים לעשות יותר מדיוור ישיר.

אבישי ברוורמן: פה באמת צריך קמפיין תקשורתי.

יעל שביט: אני יעל שביט, ואני רוצה להוסיף עוד לעניין המוקד.

יעל שביט: מעבר לדברי בועז סופר, אנו הקמנו מוקד טלפוני ייעודי לעניין מס הכנסה שלילי שאנו מעסיקים בו סטודנטים שעובדים במשמרות.

יעל שביט: נכון להיום, יש למעלה מ-400 פניות ליום.

יעל שביט: התחלנו באמת עם פניות מעטות, אבל אנו רואים איך זה עולה בקצב.

יעל שביט: הסטודנטים שם עוזרים.

יעל שביט: אנו הקמנו גם סימולטור לחישוב המס.

בועז סופר: זה אנונימי, ולא צריך להזדהות.

יעל שביט: זה אנונימי, וכל אחד יכול לשאול ולא צריך להזדהות.

יעל שביט: הסימולטור הזה נמצא גם באתר האינטרנט של הרשות.

ראובן ריבלין: האם הסטודנטים עונים לטלפונים?

בועז סופר: חבר-הכנסת ריבלין, יעל שביט אומרת שהסטודנט עונה למי שמתקשר אנונימית.

יעל שביט: תן לי להסביר את מה שאני אומרת.

יעל שביט: זה אנונימי.

יעל שביט: נמצא סימולטור באתר האינטרנט של רשות המסים שכל אחד יכול להיכנס אליו.

יעל שביט: אנו מודעים לזה שלא כולם עובדים עם מחשבים.

יעל שביט: אפשר לצלצל למוקד הטלפוני, ומספרי הטלפונים מפורסמים באופן שוטף.

יעל שביט: אנו נתנו בכוונה מספר טלפון שהוא מאד נוח לחיוג מפלאפון: "כוכבית מסים" בלי יו"ד.

יעל שביט: לגבי כל מי ששואל, הסטודנטים נכנסים לסימולטור ובודקים בלי צורך להזדהות האם לפי הנתונים של אותו בן-אדם אומנם מגיע לו.

יעל שביט: אנו משתדלים באמת לעזור כמה שניתן.

יעל שביט: כפי שבועז סופר אמר, הפצנו גם עלוני מידע במתנ"סים, והעברנו גם עלונים כאלה למוקד.

יעל שביט: מי שמבקש המוקד שולח לו.

יעל שביט: אנו משתדלים לעזור כמה שניתן לכל מי שפונה בלי צורך בהזדהות.

אבישי ברוורמן: תודה רבה.

אבישי ברוורמן: עתה, חבר-הכנסת סילבן שלום, ואחריו חבר-הכנסת ליצמן.

סילבן שלום: אני חושב שמדובר בשערוריה שאין שדוגמתה שהיתה רשומה על הקיר, בסקנדל, שבא לי לבכות עליו.

סילבן שלום: זו פשוט חוצפה מה שאנו שומעים ורואים כאן.

סילבן שלום: הצענו את ההצעה הכי טובה בעולם לעשות זאת דרך המעביד, ואמרנו שהממשלה לא תוכל לעשות זאת, והם אמרו שהם יכולים לעשות את זה.

סילבן שלום: אומרים שחודש הוא באויר.

סילבן שלום: החוק הזה עבר לפני עשרה חודשים.

סילבן שלום: למה חיכית?

סילבן שלום: תראו גם איזה נס.

סילבן שלום: לפני שבוע וחצי ביררתי ברשות המסים ואמרו לי שהגישו 3,000.

סילבן שלום: אתמול, אחרי שפורסם בבוקר, רשות המסים הוציאה הודעה שזה 7,000.

יעל שביט: נכון להבוקר, זה 9,054.

יעל שביט: אלה הנתונים.

סילבן שלום: רגע, תירגעי.

אבישי ברוורמן: חבר-כנסת מדבר.

סילבן שלום: נסרדישי עלה אתמול לשידור ואמר שזה מעל 8,000, והיום בועז סופר כבר אומר: 10,000.

סילבן שלום: לא ראיתי מעולם טור גיאומטרי כזה, אבל בסדר.

סילבן שלום: תראו מה קורה כשזה 70 אלף.

סילבן שלום: תחשבו מה יהיה כשזה יהיה 400 אלף.

סילבן שלום: הרי אנו מסתכלים עכשיו רק על החלק הקטן.

סילבן שלום: אנשים, שבשבילם כל הכסף הזה הוא עולם ומלואו, לא ירוצו בגלל שיש איזה כמה רמאים?

סילבן שלום: - שטויות.

סילבן שלום: הם לא רצו את החוק, לא רוצים את החוק ולא ירצו את החוק.

סילבן שלום: גם כשמפרסמים, מפרסמים את זה בצורה הכי נבזית בעולם.

סילבן שלום: כל יום נאמר: "משרד האוצר שיזם את חוק מס הכנסה שלילי".

סילבן שלום: אני מקבל טלפונים מאזרחים, מאנשים, מחברי-כנסת ומעיתונאים, שאומרים לי: "איך אתה חי עם זה?".

סילבן שלום: אני אומר שאני לא חי עם זה.

סילבן שלום: כל יום בועז סופר, נסרדישי, יעל שביט ושר האוצר מוציאים בפרסומת: "משרד האוצר שיזם את מס הכנסה שלילי".

סילבן שלום: זה פשוט לא ייאמן.

סילבן שלום: כשאני הגשתי את החוק, ועדת השרים לחקיקה התנגדה והממשלה באה עם נגד.

סילבן שלום: העברתי זאת בקריאה טרומית, ועיכבו לי את זה שמונה חודשים אצל ליצמן.

סילבן שלום: אמרו לו: "אל תעלה את זה".

סילבן שלום: הוא לא העלה לי את זה שמונה חודשים, כי הממשלה התנגדה - והם יזמו את חוק מס הכנסה שלילי.

סילבן שלום: זה פשוט: הרצחת וגם ירשת?

סילבן שלום: האם אין גבול לחוצפה?

סילבן שלום: עכשיו, אומרים לנו: "אז הגישו 7,000.

סילבן שלום: הגישו 8,000".

סילבן שלום: זה שבכלל זה בצורה הדרגתית רק בויסקונסין זו היתה שערוריה בפני עצמה.

סילבן שלום: אבל, מה היה קורה אם עכשיו זה היה 400 אלף?

סילבן שלום: - היינו בכלל באיזו שהיא צרה צרורה.

סילבן שלום: כשהמושב הזה מתחיל, אני מתכוון להגיש תיקון בחוק שזה יהיה דרך המעביד, כמו שהיה צריך להיות מלכתחילה.

סילבן שלום: זו לא הצעה שלי.

סילבן שלום: ישבה ועדת מומחים הטובה ביותר, ויותר טובה מכל אלה שיושבים היום ברשות המסים.

סילבן שלום: מי הם יאיר רבינוביץ, טלי ירון-אלדר, אודי ברזילי, גרי אגרון, אבי אלטר ז"ל שישב שם ומשה דרוקר?

סילבן שלום: מי האנשים האלה?

סילבן שלום: אלה המומחים מספר אחד בארץ למסים, והם אמרו שם שאני לא יכול לעשות זאת, והם אמרו שזה יהיה דרך המעביד.

סילבן שלום: אני רואה-חשבון קטן, והם המומחים הגדולים ביותר למסים.

סילבן שלום: אבל, מה פתאום?

סילבן שלום: הממשלה רוצה להיות זו שנותנת.

סילבן שלום: האם אתם זוכרים שבהתחלה אמרו שישלחו צ'קים הביתה?

סילבן שלום: אחרי זה אמרו "חשבונות בנק", והתברר שבכלל להרבה אנשים כאלה אין חשבונות בנק או שחשבון הבנק שלהם מוגבל ואין להם אפשרות לקבל.

סילבן שלום: אבל, מה אכפת להם?

סילבן שלום: החוק הזה נכפה עליהם הר כגיגית, וכל יום הם אומרים בפרסומת: "משרד האוצר שיזם את חוק מס הכנסה שלילי".

אמנון כהן: אם יוסיפו שם "סילבן שלום", האם זה יהיה יותר טוב?

סילבן שלום: עזוב, וזה לא העניין.

סילבן שלום: זה פשוט עניין של חוצפה.

סילבן שלום: כשאני שואל בכיר ברשות המסים, הוא אומר: "אתה יודע שזו לא החלטה שלנו.

סילבן שלום: זה מלמעלה".

סילבן שלום: האם אתה מבין?! כל העניין הזה הוא תמריץ לעבודה.

סילבן שלום: אנו כאן מדברים על תמריץ לעבודה.

סילבן שלום: מדובר על אנשים שהולכים לעבוד וצריכים לקבל את התוספת הזאת.

סילבן שלום: אנו צריכים לעשות הכל כדי שהם יקבלו את התוספת הזאת.

סילבן שלום: כפי שאמרתי, כשיתחיל המושב, אני הולך להגיש תיקון שזה יעבור דרך המעביד, כי זו האפשרות היחידה לעשות זאת.

סילבן שלום: גם אז, אמרו: גניבות.

סילבן שלום: מי יגנוב?

סילבן שלום: האם המדינה תגנוב מעצמה?! רשות החברות הממשלתיות, חברת החשמל, לא ישלמו לעובדיהן?

סילבן שלום: ! האם התעשיה האוירית לא תשלם לעובדיה?! האם האוניברסיטאות לא ישלמו לעובדיהן?

סילבן שלום: ! בתי-החולים וכל המעסיקים הגדולים?! הרשויות המקומיות לא ישלמו?

סילבן שלום: !

בועז סופר: מי אמר: גניבות?

אבישי ברוורמן: תענה בתורך.

סילבן שלום: חברות הביטוח והבנקים לא ישלמו?

סילבן שלום: ! האם "תנובה", "שטראוס" ו"פלאפון" יגנבו?

סילבן שלום: ! זה דבר מטורף.

סילבן שלום: אלה המעסיקים הגדולים.

סילבן שלום: האם זה "שטראוס", "סלקום" או בנק לאומי?

סילבן שלום: ! על מה מדברים פה בכלל?

סילבן שלום: אבל, לא.

סילבן שלום: הם רצו להיות אלה שהם נותנים.

סילבן שלום: אנשים צריכים לרוץ למס הכנסה.

סילבן שלום: בחיים הם לא יוצאים מהבית.

סילבן שלום: אנשים הולכים לעבודה וחוזרים, והם לא יכולים ללכת לשום מקום.

סילבן שלום: הם לא מכירים.

סילבן שלום: חלק לא מכירים את השפה, וחלק לא יודעים קרוא וכתוב.

סילבן שלום: מי ימלא להם את הטופס הזה בכלל?

סילבן שלום: מי יעשה את זה?

סילבן שלום: היושב ראש אבישי ברוורמן, תזכור שגם כשהיינו כאן

סילבן שלום: ב-28 ביולי היה צריך למלא את הטפסים עד ה-15 באוגוסט, ואנו עשינו רעש כדי שזה יהיה עד ה-31 באוגוסט.

אבישי ברוורמן: הארכנו את זה.

סילבן שלום: הם ראו שעד ה-31 באוגוסט אף אחד לא הגיש, כי הם עדיין לא יצאו בכלל עם המודעות, כאשר יכלו לצאת איתן עשרה חודשים לפני שכן החוק הזה אושר כבר לפני עשרה חודשים.

סילבן שלום: אז הוא חודש באויר.

סילבן שלום: למה לא לפני עשרה חודשים?

סילבן שלום: למה אתה לא יידעת את כולם לפני עשרה חודשים שמשרד האוצר יזם את מס הכנסה שלילי?

סילבן שלום: בסדר.

סילבן שלום: אבל, לפחות היית אומר לאנשים שיש להם זכאות.

סילבן שלום: אני אומר לכם, שזו אחת השערוריות הכי גדולות שהיו, כי בעניין הזה כולנו התאחדנו.

סילבן שלום: 94 חברי-כנסת חתמו.

סילבן שלום: מדובר בכל חברי-הכנסת בבית, ואין אחד שלא חתם מלבד שרים וסגני שרים שלא יכולים על-פי חוק לחתום וכן יושב-ראש כנסת.

סילבן שלום: כלומר, בעניין הזה יש קונצנזוס מוחלט.

סילבן שלום: זה עבר פה אחד.

סילבן שלום: מה רוצים?

סילבן שלום: למה?

סילבן שלום: יש לנו את האפשרות היום לקבל את ההחלטה הנכונה ולהגיד: "הממשלה, אתם לא יודעים להתעסק בזה.

סילבן שלום: נחזיר זאת למעביד.

סילבן שלום: המעביד מעביר ניכויים?

סילבן שלום: לעובדי הכנסת לוקחים ניכויים?

סילבן שלום: אז זה יהיה ניכויים פחות זיכויים".

סילבן שלום: זה כל כך פשוט להפעלה באופן מיידי.

סילבן שלום: לא צריך שמישהו ימלא.

סילבן שלום: זה כמו שהוא ממלא את הטופס כשהוא בא לעבודה: טופס 101 וטופס 106.

סילבן שלום: הכל ימלא גם שם.

סילבן שלום: זה אותו דבר בדיוק.

סילבן שלום: גם המעביד יודע למי לתת ולמי לא לתת.

סילבן שלום: לכן, אני אומר: אנו לא נצא מזה.

סילבן שלום: איך אנו יודעים שמשרד האוצר לא רצה?

סילבן שלום: לא רק בגלל שהוא התנגד אז.

סילבן שלום: עכשיו, בחוק ההסדרים רצו לדחות את התחולה ל-2011.

סילבן שלום: אלמלא הבחור שיושב שם פרסם זאת, אף אחד גם לא היה יודע.

סילבן שלום: האם עברתי על כל חוק ההסדרים כדי לראות את זה?! הוא פרסם שהם רצו לדחות זאת ל-2011.

אבישי ברוורמן: האם זה בעיתון הקודם שלו או בעיתון הנוכחי?

סילבן שלום: אם אני זוכר טוב, זה היה ב"גלובס".

סילבן שלום: רצו בכלל לדחות.

סילבן שלום: הם לא רוצים את החוק.

סילבן שלום: יש את רשות המסים שהיום מנסה אולי ומשתדלת וכו', אבל יש את האגפים האחרים שלא נותנים.

סילבן שלום: הרי מדובר גם בתקציבים, ואין להם כסף משלהם.

סילבן שלום: צריכים לתת להם לזה הקצבה.

סילבן שלום: צריכים לתת להם לזה קמפיין ומימון.

סילבן שלום: האחרים שצריכים לתת את המימון לא רוצים בכלל לעשות.

סילבן שלום: לכן, בואו, אנו נצא מכאן בקריאה חד-משמעית לשר האוצר: "אתה לא יכול לעשות זאת.

סילבן שלום: למרות שאתה רוצה את הקרדיט עם האנשים שלך, אתה לא מסוגל לעשות זאת.

סילבן שלום: תעביר את זה למי שיכול לעשות את זה".

סילבן שלום: אני אומר לכם: אם אנו נעשה זאת דרך המעביד, היישום יהיה מיידי.

סילבן שלום: יקבעו את עכשיו, וב-1 בחודש הבא זה מה שיהיה.

אבישי ברוורמן: חבר-הכנסת סילבן שלום הסברת את עמדתך בבירור.

יעקב ליצמן: ראשית, בועז סופר, לא ראיתי את המודעות שלך ב"המודיע".

אבישי ברוורמן: חבר-הכנסת ליצמן קורא כל דבר ב"המודיע", וחלק הוא גם כותב.

ראובן ריבלין: יש כאלה שלא קוראים אלא "המודיע".

יעקב ליצמן: הם לא קוראים אלא את "המודיע", ולכן אין שום פרסום.

יעקב ליצמן: אז אני לא יודע מכלום.

יעקב ליצמן: אני חייב להגיד לך את זה.

יעקב ליצמן: לא שמתי לב לזה.

יעקב ליצמן: מדובר ב"המודיע", ו"יתד נאמן" זה אותו דבר.

יעקב ליצמן: אין את זה לציבור החרדי.

יעקב ליצמן: שנית, אני שמח מאד על הדיון הזה דוקא היום.

יעקב ליצמן: היום בלילה יש לי משא ומתן קואליציוני.

יעקב ליצמן: אגיד הכל פתוח, ואין לי מה להסתיר.

יעקב ליצמן: אחד הדברים שרוצים לשכנע אותי הוא שבמקום קצבאות ילדים יהיה מס הכנסה שלילי.

יעקב ליצמן: אני אומר להם: בבל"ת.

אבישי ברוורמן: אחת האלטרנטיבות שמציעים לקצבאות היא לתת מס הכנסה שלילי לילד השלישי או הרביעי תוספת.

יעקב ליצמן: אני שואל אותם שאלה פשוטה: אינני מבין בזה.

יעקב ליצמן: אני יודע מה זה מס הכנסה שלילי, ואני מאשר כל מלה של חבר-הכנסת סילבן שלום שעיכבתי את זה אבל לא מהסיבות שהוא אמר; זה נכון שזה קואליציה, אבל זה לא זה.

יעקב ליצמן: התנגדתי לשיטה, ואגיד לך את זה באופן פתוח ואמיתי.

יעקב ליצמן: חשבתי שמנסים לעשות זאת כתחליף לקצבאות ילדים, והתנגדתי לזה.

יעקב ליצמן: עובדה שהיום אני צודק.

יעקב ליצמן: אדוני היושב-ראש, מעבר לדברים, שאלתי שאלת תם במשא ומתן, ואינני רוצה לדבר על המשא ומתן כי זה לא שייך לשולחן אבל זה שייך לדיון ברצינות: "רבותי, תגידו לי כמה זה מוסיף לְמשפחה.

יעקב ליצמן: אינני מבין נוסחאות.

יעקב ליצמן: כמה זה בכסף?".

יעקב ליצמן: בועז סופר, האם אדוני יכול להגיד לי נכון לעכשיו, לפי הנוסחא היום, לפני שהולכים לשפר, כמה זה מוסיף למשפחה של אדם שלא מרויח ושאין לו הכנסה?

ראובן ריבלין: כלומר, אדם שזכאי למס הכנסה שלילי.

סילבן שלום: בין 270 שקל ל-400 שקל.

בועז סופר: 420 שקל להורה, ו-840 שקל למשק-בית.

יעקב ליצמן: את זה יש לו כבר היום בחוק.

בועז סופר: שאלת מה היום.

יעקב ליצמן: אם אני רוצה להוסיף לקצבאות ילדים בצורה הזאת, אני צריך לבקש לפחות פי 1.5.

ראובן ריבלין: האם אתה עושה עלינו פיילוט לקראת המשא ומתן?

יעקב ליצמן: חבר-הכנסת ריבלין, האמן לי שאני עושה זאת יותר טוב ממך.

יעקב ליצמן: אני יודע בדיוק מה הם רוצים לתת.

יעקב ליצמן: עד הרגע הזה אני לא יודע מספרים.

סילבן שלום: היחידי שהיה שר אוצר עם יושב-ראש ועדת הכספים ליצמן הייתי אני, ואני יודע שהוא יודע לבקש.

יעקב ליצמן: אני חייב להגיד לך עוד דבר: עובדה שמספר כמעט אפסי של אנשים ביקשו.

יעקב ליצמן: זה אומר שאין ביקוש ושכולם מפחדים ובצדק.

יעקב ליצמן: בנוסף, עושים זאת לאחרונה על נושא ויסקונסין.

יעקב ליצמן: חבר-הכנסת סילבן שלום, הגשת חוק.

יעקב ליצמן: למה אתה צריך את שמך בחוק הנוכחי, כאשר הצמידו זאת לויסקונסין, שכולם מקבלים את זה, כאשר הצמידו זאת לעוד כל מיני דברים ורוצים לדחות את זה?

יעקב ליצמן: למה אתה צריך את שמך שם?

יעקב ליצמן: זה לא לכבוד כרגע.

יעקב ליצמן: כרגע כבוד זה כאשר בן-אדם יודע שהוא מקבל צ'ק הביתה.

סילבן שלום: לא.

סילבן שלום: לגבי ויסקונסין, בירושלים למשל זה מוחל על כל העיר, וזה לא רק בשכונות של ויסקונסין.

סילבן שלום: כך גם בחדרה.

סילבן שלום: מספיק שיש שכונה אחת של "ויסקונסין", וזה מוחל על כל העיר.

יעקב ליצמן: אני לא רוצה להרגיז אותך, אבל עוד מעט יתברר לך שזה רק לאלו שהולכים ל"ויסקונסין".

בועז סופר: לא נכון.

בועז סופר: יש גבול.

יעקב ליצמן: כרגע, זה לא.

בועז סופר: זה כן.

בועז סופר: מה "לא"?

יעקב ליצמן: כרגע, זה לא.

יעקב ליצמן: אבל, אני אומר לך שעלול להיות מצב שזה רק ל"ויסקונסין".

יעקב ליצמן: מה אומרים כל הזמן?

יעקב ליצמן: אין כסף.

בועז סופר: אני רוצה לענות.

יעקב ליצמן: אני חושב שבכל הנושא הזה, מעבר לפרסום וכו', צריך להגיע למצב שמשרד האוצר, מס הכנסה, יגישו דו"ח.

יעקב ליצמן: בסוף שנה אנו נִראה, ועכשיו כבר אוקטובר.

אבישי ברוורמן: סוף נובמבר.

יעקב ליצמן: אני רוצה לסוף שנה לבקש כאן שנחליט שאנו נקבל דו"ח ב-1 בינואר.

יעקב ליצמן: במס הכנסה בשניה מקבלים את הדו"ח לגבי כמה השתמשו בזה.

יעקב ליצמן: אני רוצה דו"ח שאומר כמה השתמשו בזה וכמה - לא.

יעקב ליצמן: דרך אגב, אני דורש ועומד על זה גם שיאריכו זאת גם לשנה הבאה לגבי אלו שלא השתמשו בזה השנה אפילו.

יעקב ליצמן: אין שום פסול בזה.

יעקב ליצמן: לא צריך להיכנס דוקא בסד הזה של לחץ הזמן.

יעקב ליצמן: האם אי-אפשר לתת זאת בשנה הבאה?

יעקב ליצמן: ! מישהו רצה לראות או לברר.

סילבן שלום: ואז, אתה מקבל רטרואקטיבית, ואז זה קצת יותר בעייתי.

ראובן ריבלין: זה מרגע הבקשה.

סילבן שלום: לא.

סילבן שלום: הוא צודק במאה אחוז.

סילבן שלום: כאן אמרנו שמי שמגיש עד ה-31 בדצמבר כרגע יוכל לקבל רטרואקטיבית.

ראובן ריבלין: מאה אחוז, וזאת אם הוא הגיש את הבקשה בשנת הכספים.

סילבן שלום: זה הרבה יותר מורכב בהגשה.

יעקב ליצמן: אני אומר שגם אם לא הגיש.

יעקב ליצמן: חבר-הכנסת סילבן שלום, אני חולק על זה.

יעקב ליצמן: אדם לא ראה ולא ידע את המצב.

סילבן שלום: אני מבין מה שאתה אומר.

סילבן שלום: זה רעיון טוב.

ראובן ריבלין: זה צריך תיקון.

ראובן ריבלין: עם תיקון בביצוע אפשר להכניס גם את זה.

יעקב ליצמן: אני לא צריך להרוויח.

יעקב ליצמן: הממשלה לא צריכה להרוויח מזה.

אבישי ברוורמן: יפה.

יעקב ליצמן: כן.

אבישי ברוורמן: עתה, הערה של חבר-הכנסת ריבלין, ואחזור למר סופר.

ראובן ריבלין: חבר-הכנסת ליצמן, אנו נמצאים בין כסה לעשור, ולכן חשוב שנאמר בימים אלה את הדברים כפי שהם נאמרים ללא כחל וסרק.

ראובן ריבלין: ברצוני להפנות את בועז סופר לפרוטוקול מהיום לפני כ-20 דקות, כאשר הוא הרצה על ביצוע והליכי ביצוע החוק והוא אמר, ואני מצטט: "שהרי זו הצעת חוק משותפת", בעוד שאתם מצטנעים ולוקחים את כל האחריות עליכם ובפרסומים אתם קובעים שזו הצעת חוק של הממשלה.

ראובן ריבלין: מה שכולנו פה יודעים שאתה אמרת שזו הצעת חוק משותפת - אני מבקש ממך לדאוג לכך שבפרסומים זה יהיה כתוב.

בועז סופר: כשאני אהיה אחראי לפרסומים, - - -

ראובן ריבלין: אני פונה אליך לא ברמה האישית.

ראובן ריבלין: אני פונה אליך באמצעות הפרוטוקול לאותם אנשים שמפרסמים.

בועז סופר: אני מוכן להעביר את המסר.

אמנון כהן: אף אחד לא תוקף אף אחד אישית.

בועז סופר: אני מצטט את העובדות.

שגית אפיק: אבל, זו עובדה.

ראובן ריבלין: ברגע מסויים אמרת ולא בגלל שהיה רגע של מצוקה: הרי זו הצעת חוק משותפת.

ראובן ריבלין: כל מה שאני מבקש הוא, שכאשר תפרסמו אל תצטנעו ותקחו את כל האחריות עליכם, כי האחריות היא כבדה.

ראובן ריבלין: הנה הוא דיבר על "ויסקונסין" וכל הדברים האלה.

ראובן ריבלין: בשם חבר-הכנסת סילבן שלום, אני אומר לך שהוא מוכן לקחת גם חלק מהנטל עליו בעניין זה.

סילבן שלום: דבר נוסף - לדעתי, אתה הוצאת ממנו באמת את הכותרת, כשאמרת לו: "יהיה שינוי?", והוא אמר: "אני לא צופה שיהיה שינוי".

בועז סופר: לא לקחת רק את הרישא של הדברים שאמרתי.

בועז סופר: מכיון שאינני צופה שיהיה שינוי, אנו מתכוונים לעשות משהו ולא לשבת בידיים כלות ולהמתין שיבוא המשיח.

ראובן ריבלין: האמת היא שהוא אמר את האמת אבל לא את כל האמת מכיון - - -

סילבן שלום: לא.

סילבן שלום: אמרתי את הכל, ואפשר היה לעשות את זה כבר לפני עשרה חודשים כשהחוק אושר ולא היום.

סילבן שלום: למה לחכות?

ראובן ריבלין: צריך לעשות את הדרך שאתה הצעת מראש, שזו הדרך היחידה.

ראובן ריבלין: זה הכל.

אבישי ברוורמן: בועז סופר, יש כמובן את הנקודה עם הקרדיט, והיא ברורה, שמגיע לחבר-הכנסת סילבן שלום ובצדק.

אבישי ברוורמן: מעבר לזה, ישנה נקודה עניינית והיא בעיית החדירה.

אבישי ברוורמן: כמו שאמרנו כרגע, היא לא אפסית אבל היא קטנה מאד.

אבישי ברוורמן: לכן, נשאלת השאלה, ואני כבר מעלה את השאלה שהעלה חבר-הכנסת סילבן שלום: במידה ונאמר שאנו נמצאים כרגע בסוף נובמבר ועשינו כמעשך ושלחנו מכתבים אישיים לכולם ואנו כאן חודש אחרי זה ורואים שלא כצעקתה, כלומר אנו רואים שבאמת אין חדירה, האם תשקול אז את הצעת חבר-הכנסת שלום להעביר את הנושא למעביד?

אבישי ברוורמן: זה יחייב שינוי חקיקה.

שגית אפיק: ברור.

אבישי ברוורמן: מטרת מס הכנסה שלילי היתה לחדור בצורה משמעותית.

אבישי ברוורמן: אתה אמרת שאם בשלב המכתבים לא תהיה חדירה, תצטרכו לחשוב על הכל מחדש.

אבישי ברוורמן: אנא תשובותיך על השאלות.

בועז סופר: אענה בקצרה.

בועז סופר: קודם כל, אנו במצוקה קלה מהסיבה הפשוטה שהוועדים הקשו עלינו מאד.

בועז סופר: אני חושב שכולכם קראתם עיתונים, והעובדה שזה התעכב זו תולדה של סכסוך עם הוועדים.

בועז סופר: אינני רוצה לפרט.

בועז סופר: אני גם לא מתנצל או מצטדק.

בועז סופר: אני פשוט אומר שאלה העובדות.

אבישי ברוורמן: איזה אחוז זה הוועדים?

בועז סופר: 100% מהעיכוב.

אבישי ברוורמן: כן, אבל איזה אחוז זה מה-70 אלף?

אבישי ברוורמן: איזה סדר-גודל זה?

בועז סופר: חבר-הכנסת סילבן שלום שאל: מכיון שהחוק נחקק לפני עשרה חודשים, איפה הייתם?

בועז סופר: אנו התחייבנו או בעצם קבענו שיוגשו עד ה-15 באוגוסט.

שגית אפיק: האם אתה מדבר על רשות המסים?

בועז סופר: כן.

בועז סופר: תאריך היעד שלנו היה להגיש מה-1 ביולי.

בועז סופר: היה פה צורך להקים מערך שהמעסיקים לא מסוגלים להרים.

בועז סופר: הם לא עמדו בזמן.

בועז סופר: לצערנו, היה עיכוב של למעלה מחודשיים בגלל הוועדים, ועדיין יצאנו לדרך.

בועז סופר: בגלל שהיה עיכוב ובגללנו, לצורך העניין, את הציבור לא מעניין אם יש סכסוך או אין סכסוך.

בועז סופר: לכן, לקחנו על עצמנו והארכנו את המועד בעוד חודש.

בועז סופר: אסביר שוב את נושא המעסיקים.

בועז סופר: אנו לא אומרים שהמעסיקים גנבים.

בועז סופר: כל מה שאנו אומרים הוא שאם אנו ניתן את הכסף דרך המעסיקים - מבחינה כלכלית, יש ביקוש והיצע - סביר להניח שהרוב המוחלט יישאר אצל המעסיקים לא כגניבה, חס וחלילה, אלא פשוט מבחינת היצע וביקוש וכך ישתנה השכר שלהם.

בועז סופר: לא המצאתי כלום.

בועז סופר: כשאנו עושים זאת באופן ישיר, זה לא שהמעסיקים לא יכולים כי הם מזהים שבעצם אדם אומר "זו הכנסתי הפרמננטית" ולכן יש איזו שהיא גמישות מסויימת מצדו.

בועז סופר: עדיין אני אומר שאם 80% יישאר בידי העובד ו-20% בידי המעביד, אם זה יהיה דרך המעסיקים זה יהיה כנראה הפוך.

אבישי ברוורמן: אני רוצה לחדד זאת.

אבישי ברוורמן: אתה טוען ואומר שבמידה וזה יעבור דרך המעביד, המעביד, בסופו של דבר, יוריד את השכר לעובד.

אבישי ברוורמן: בעצם, זו ההנחה.

בועז סופר: זה בדיוק זה.

סילבן שלום: היושב-ראש אבישי ברוורמן, מי יוריד?

סילבן שלום: האם המדינה תוריד את השכר?

סילבן שלום: ! האם חברת החשמל או בנק לאומי יורידו את השכר?

סילבן שלום: ! האם המועצות המקומיות, הרשויות, האוניברסיטאות או בתי-החולים יורידו?

סילבן שלום: ! האם הם יכולים להוריד?! אלה המעסיקים הגדולים.

סילבן שלום: תפסיקו עם ההמצאות האלה.

סילבן שלום: מי יכול להוריד?

סילבן שלום: אז, הספר יוריד.

סילבן שלום: גם כך אי-אפשר להוריד מתחת לשכר מינימום.

אבישי ברוורמן: זו השאלה המרכזית.

בועז סופר: חבר-הכנסת סילבן שלום, עם כל הכבוד, מרבית העובדים שזכאים לא באים מגדר האוכלוסיה הזאת.

אבישי ברוורמן: האם יש לך איזו שהיא התפלגות לומר לי כמה נמצאים בסקטור המאורגן וכמה - לא?

בועז סופר: לא, אבל אמצא לך.

בועז סופר: ניקח כדוגמא את בריטניה, מדינה עם כלכלה סבירה לכל הדעות, שהחליטה לעשות את המעשה לכאורה הפשוט ולעשות זאת דרך המעסיקים.

בועז סופר: הם ניסו ארבע שנים, ואחרי זה הם ויתרו.

בועז סופר: הם אמרו: "בעצם, לא הצלחנו".

בועז סופר: איך יודעים שלא הצלחנו?

בועז סופר: גם אנו יחד עם בנק ישראל הקמנו ועדה שתפקידה בחיים הוא אחד: לוודא, לעקוב באופן מתודולוגי סטטיסטי ולראות האם אנו עוזרים בכלל.

בועז סופר: וזאת, עם שאלונים ועם הרבה מאד כלכלנים וסטטיסטיקאים שיושבים על זה.

בועז סופר: אנו עוקבים ביחד, כדי לראות האם אנו מביאים מזור: האם צריכים לעשות תיקון?

בועז סופר: האם צריך להגדיל?

בועז סופר: האם צריך לפלח לפי מספר ילדים?

בועז סופר: האם צריך לעשות משהו עם קפיצה או לא משהו ליניארי אלא משהו שהוא פחות מדורג?

בועז סופר: וכו'.

בועז סופר: יש ועדה שקיימת היום.

בועז סופר: לכן, אנו דרך המעסיקים לא נעשה את זה.

בועז סופר: יש לנו התנגדות נחרצת, וזה לא כי, חלילה, אני טוען שמישהו גנב.

בועז סופר: זה ממש לא כך.

בועז סופר: כבר עכשיו אין לי מושג איזו חקיקה נעשה.

בועז סופר: אני מוכן לשקול באופן חיובי את ההצעה שאומרת לגבי הגשה עד ה-31 בדצמבר.

בועז סופר: בינואר אתה כבר לא יכול להגיש.

בועז סופר: ברור לי שזו שנה ראשונה ושנטל ההוכחה עלינו, וברור לי שיש מחלות ילדות מפה ועד פתח-תקוה וגם מודעוּת וכו', ולכן אפשר להאריך את המועד חודש-חודשיים.

בועז סופר: אנו נחשוב ביחד, ואין לי שום בעיה לקבל את- - -

אבישי ברוורמן: קיבלנו.

אבישי ברוורמן: יפה.

אבישי ברוורמן: אני רוצה לחדד את השאלה, כי זה כל הדבר.

אבישי ברוורמן: נניח שהארכנו ועדיין אתה מגיע לחדירה של 20%, 30% או 35%.

אבישי ברוורמן: מה אתה עושה אז?

בועז סופר: ככלות כל הקצים אני יכול להזרים את הכסף לחשבונות הבנק של אנשים.

בועז סופר: אין לי בהכרח את החשבונות שלהם.

בועז סופר: יש פה בעיה קשה מאד של תשלום אוטומטי.

בועז סופר: אם אתם זוכרים את הפיצויים בצפון, היה מצב שדרשנו מאנשים חזרה את הכסף והם אמרו לנו: "סליחה.

בועז סופר: האם ביקשתי מכם כסף?

בועז סופר: ! אתם הזרמתם לנו".

בועז סופר: לא מדובר היה במאות אלפי שקלים, אלא בעשרות מליוני שקלים.

בועז סופר: יש מחיר למהלך האוטומטי.

בועז סופר: לנו אין את מספרי חשבונות הבנק.

בועז סופר: אנו יכולים ללכת דרך הביטוח הלאומי, וגם פה זה שינוי חקיקה כי זו הפרה של הזכות לפרטיות וכו'.

אבישי ברוורמן: בועז סופר, אתה אומר שאנו צריכים ללמוד ולעקוב, ויתכן ונראה שאין חדירה ונצטרך לשקול מה עושים הלאה.

ראובן ריבלין: האם אין לך זכות תביעה לפי עשיית עושר?

ראובן ריבלין: מה אתה אומר?

בועז סופר: אם אני מכניס לך כסף לבנק כל חודש ולא ביקשת ואומר לך: "חבר-הכנסת ריבלין, תחזיר", אתה אומר: "אתה רוצה להחזיר, תיקח את הכסף חזרה".

בועז סופר: אבל אינני יכול - - -

ראובן ריבלין: אני רוצה שתבין.

ראובן ריבלין: אתה רשות המסים.

בועז סופר: אני אבין מצויין.

ראובן ריבלין: אדם עלה לאוטובוס ונתן שקל וקיבל עודף של 9.20 שקלים וכרטיס וישב.

ראובן ריבלין: הנהג נסע והסתכל עליו בראי כל הזמן.

ראובן ריבלין: לאחר חמש תחנות הוא שאל: "כמה כסף שילמת כשעלית לאוטובוס?, והוא השיב: "שקל".

ראובן ריבלין: שאלה הנהג: "כמה עודף נתתי לך?", והוא השיב: "9.20 שקלים".

ראובן ריבלין: אמר לו הנהג: "גזלן.

ראובן ריבלין: למה אתה לא מדבר?", והשיב האדם: "אני יודע מה המחירים אצלכם?".

ראובן ריבלין: אתה צריך להבין.

ראובן ריבלין: אם אתה מכניס לי לבנק כסף שלא מגיע לי, אתה יכול לקחתו חזרה לפי דין ישראל של עשיית עושר ולא במשפט.

ראובן ריבלין: אינך יכול להכניס לי כסף ולומר: "מה?

ראובן ריבלין: אני ידעתי מה אתה מכניס לי?".

ראובן ריבלין: לא שיניתי את מצבי לרעה כי אני צריך לדעת מה מותר לי ומה אסור לי.

בועז סופר: חבר-הכנסת ריבלין, בוא, אנו קצת מכבסים מלים.

ראובן ריבלין: לא.

ראובן ריבלין: זה לא מכבסים.

בועז סופר: ממש כן.

בועז סופר: האם אתם חושבים שאני מסוגל להפעיל את מערך הגבייה--

ראובן ריבלין: זה עניין אחר.

ראובן ריבלין: לכן, הוא אומר לך שתעשה זאת דרך המעביד.

בועז סופר: --על אנשים שחייבים מאות שקלים?

אבישי ברוורמן: העלית את הנקודה, ואני מבקש שבועז סופר יתייחס.

בועז סופר: בסיטואציה הזאת אנו אומרים כך: יכול להיות שאנו לא יודעים לעשות יותר מזה.

בועז סופר: יכול להיות שאנו לא יודעים לעשות יותר ממאה אחוז.

בועז סופר: אנו נעשה דיוור ישיר.

בועז סופר: חבר-הכנסת ליצמן יצא והואשמנו לפרוטוקול, ואני רוצה להצהיר לפרוטוקול שהיה פרסום ב"המודיע" וב"יתד נאמן".

בועז סופר: נשאלנו על ה"המודיע" ו"יתד נאמן", ונאמר שהוא קורא את כל השורות.

בועז סופר: זה היה.

בועז סופר: הדוברת שלנו פה.

יעל שביט: היה.

יעל שביט: היתה גם כתבה.

אמנון כהן: "מיום ליום"?

ראובן ריבלין: בועז סופר לא יאמר דבר שהוא בעליל לא נכון.

אבשלום וילן: האפשר לחזור שוב על כך שהיה פרסום ב"המודיע"?

אבישי ברוורמן: היה פרסום ב"המודיע".

בועז סופר: גם ב"יתד נאמן".

ראובן ריבלין: גם ב"המודיע" וגם ב"יתד נאמן", כדי שלא תהיה פה איזו שהיא אפליה.

אבשלום וילן: אני מבין שלא היה צורך ב"ידיעות אחרונות".

בועז סופר: לא.

בועז סופר: זה בכל העיתונים.

בועז סופר: חברי-הכנסת, תבחינו בין הדברים.

בועז סופר: כשאני אומר כרגע "פרסום" זה פרסום בכסף, וזה לא לדבר עם עיתונאי.

בועז סופר: מדובר על פרסום מודעה.

בועז סופר: לסיום: אנו נמצאים באמת בראשיתו של תהליך.

בועז סופר: אנו לא מוותרים, אנו לא כל כך מהר מרימים ידיים ואנו לא כל כך מהר אומרים "בואו ונהפוך את כל הגלגל חזרה".

בועז סופר: אנו מתכוונים לעקוב בקפידה, ואנו עושים זאת יום יום.

בועז סופר: לשמחתי, יש גידול מדי יום במספר ההגשות.

בועז סופר: לשמחתי, יש גידול מדי יום בדיווחים.

בועז סופר: כפי שיעל שביט דיווחה, יש גם דיווחים לגבי המודעוּת.

בועז סופר: אנשים פונים יותר.

בועז סופר: ברעיון של סימולטור אנונימי אתה מתקשר ובעצם עוזר לך טלפן ואומר: "אל תפחד.

בועז סופר: תזדהה.

בועז סופר: אתה לא צריך להזדהות וזה בסדר גמור.

בועז סופר: רק תגיד לי מה השכר שלך והאם יש לך דירה או לא וכן הלאה".

בועז סופר: אנו באמת עושים מאמץ.

בועז סופר: דיוור ישיר ישלים.

בועז סופר: כמו כן, יש את החברה למתנ"סים והשלטון המקומי.

בועז סופר: כנראה ש-100% לא יהיה אף פעם.

בועז סופר: אבל, אנו באמת מאמינים שאנו נגיע לאחוז גבוה מאד.

בועז סופר: אני די משוכנע שגם בביטוח הלאומי כשיש קצבאות שלאנשים מגיע על-פי כל דין אין ניצול של 100%, וכל אחד מטעמיו עמו.

בועז סופר: במקרה זה, ואנו ראינו זאת, חלק מהאנשים לא מגישים, למרות שפוטנציאלית הם רשומים אצלנו, מסיבה מצויינת.

בועז סופר: וזה הכל.

בועז סופר: אמרתי זאת, וזה לא היה די לחכימא ברמיזא.

בועז סופר: אמרתי זאת בצורה גלויה.

אבישי ברוורמן: יופי.

אבישי ברוורמן: אם אני מסכם את הדיון הזה, יש בעיה עם החדירה.

אבישי ברוורמן: אתם הולכים לעקוב.

אבישי ברוורמן: אתם תעבירו, אם לא תהיינה תוצאות גם, דיוור ישיר.

אבישי ברוורמן: במידה והדיוור הישיר לא יביא לתוצאות הרצויות, נצטרך לדון בכל הנושאים, כולל האופציה שהעלה חבר-הכנסת סילבן שלום לגבי נושא המעביד.

אבישי ברוורמן: אנו נעקוב אחרי זה.

אבישי ברוורמן: אנו מאחלים לכם בהצלחה.

אבישי ברוורמן: אני מודיע פה שזה פורסם ב"המודיע" וב"יתד נאמן".

אבישי ברוורמן: לכן, לפני יום כיפור אתה צריך לבקש סליחה ומחילה מבועז סופר.

יעקב ליצמן: אני אבקש מחילה וסליחה מבועז סופר בלי זה.

אבישי ברוורמן: אנו קובעים מתי הדיווח יהיה לנו.

בועז סופר: דיווח - אני איידע את הוועדה, ואין שום בעיה.

אבישי ברוורמן: כל הזמן.

אבישי ברוורמן: אני מקבל דיווח.

בועז סופר: אני מוכן להעביר דו"ח אחת לשבועיים או איך שתרצו.

בועז סופר: אני מציע לקיים את הדיון הבא בתחילת 2009.

בועז סופר: נהיה יותר חכמים.

דובר: זה רחוק מדי.

בועז סופר: אני צריך זמן.

אבישי ברוורמן: אנו נדון בסביבות דצמבר ינואר.

בועז סופר: מי שרוצה, יש פה טופס כדי להמחיש לכם עד כמה הוא פשוט.

ניסן סלומינסקי: שמור אותו לפעם הבאה.

אבישי ברוורמן: חבר-הכנסת ריבלין, הטופס הזה הוא באמת פשוט.

אבישי ברוורמן: אשמח להכניס זאת לתיק.

אבישי ברוורמן: אני מודה לכם.